NORMATIVA PARA A TEMPADA DE CAZA 2015-2016 NO TRAMO INTERNACIONAL DO RÍO MIÑO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 22/09/2015)

O presente edicto regula o exercicio da caza nas augas e marxes do T. I. R. M., no tramo comprendido entre a liña imaxinaria que vai dende a Insúa Grande, en España, ata o Regato de Carregal en Portugal, augas arriba da ponte ferroviaria Tui-Valença, e outra liña imaxinaria que vai dende o Peirao de Säo Sebastiäo, en Seixas (Portugal), ata a ponte do río Tamuxe (España), excluíndo a illa Mauricia ou Morraceira de Seixas. Remárcase especialmente a prohibición do exercicio da caza nas augas, marxes e illas do T. I. R. M. no regulado na presente normativa, é dicir, dende a liña imaxinaria definida entre a Insua Grande en España ata o Regato de Carregal en Portugal e o límite superior do T. I. R. M. á altura da desembocadura do río Barjas ou Troncoso. O exercicio da caza no tramo definido no punto anterior está permitido nas illas españolas nel existentes, que son: Insua Grande, Americana, Barandas ou Canosa de Arriba e Pozas ou Morraceira de Lanhelas. Tamén está permitido na marxe española do río nunha franxa de 5 metros medida dende o borde ou límite do canle. Mentres non houbese outro réxime cinexético especial, está permitido o exercicio da caza aos cazadores autorizados de ambos países nas illas Barandas ou Canosa de Arriba, Morraceira de Lanhelas ou Pozas, Cu de Porco de Arriba e Cu de Porco de Abajo. Así mesmo permítese o exercicio da caza en todas as illas que non aparecen definidas como tales no Tratado de Límites entre España e Portugal de 1864, por ser a súa formación posterior á firma do antedito tratado. Especificamente autorízase o exercicio da caza na illa formada a continuación de Insua Grande aos cazadores autorizados por ambos países, mentres non se defina outro estatuto para este illote ou illa. Non está permitido o exercicio da caza nas seguintes zonas do T. I. R. M.: En ambas marxes nunha zona augas arriba contada a partir da ponte ferroviaria Tui- Valença ata as instalacións da Comandancia Naval do Miño, (1.300 metros augas arriba da antedita ponte). Na marxe portuguesa o límite superior queda establecido por unha liña imaxinaria perpendicular ó cauce do río e que pasa pola Comandancia Naval do Miño. En ambas marxes nunha zona contada dende a liña que une o Aquamuseu de Vilanova de Cerveira (Portugal) có embarcadoiro de Goian (España), ata a ponte internacional Goian-Vilanova de Cerveira, (1.500 metros augas arriba da antedita liña). Entre a desembocadura do río Miño no Océano Atlántico e a liña imaxinaria que une o peirao de Säo Sebastiäo en Seixas (Portugal) coa ponte do río Tamuxe (España), incluíndo as illas Canosa, Morraceira do Grilo ou Vimbres e o airiño ou illa chamada Mauricia ou Morraceira de Seixas. No caso de que por efecto da sedimentación e a baixamar, se uniran nalgún momento algunha das citadas illas, considerarase tamén como zona refuxio de caza a área comprendida augas debaixo da liña que une o extremo situado máis a levante de Morraceira do Grilo ou Vimbres, có extremo máis a levante de illa Mauricia ou Morraceira Seixas. A tempada de caza 2015/2016 comeza o día 1 de novembro de 2015 e finaliza o 6 de xaneiro de 2016. Ademais dos xoves e domingos fixáronse como días hábiles para a caza, o 8 de decembro de 2015 e o 6 de xaneiro de 2016. Decláranse inhábiles para o exercicio da caza os días 25 de decembro de 2015 e 1 de xaneiro de 2016. O exercicio da caza está autorizado dende unha hora antes da saída do sol ata unha hora despois do solpor. Prohíbese o exercicio da caza os domingos e festivos durante o período comprendido entre as 10:00 (hora local española) ata unha hora antes do solpor nas áreas de caza onde existan ciclovías/ecopistas. Autorízase a cazar un máximo de catorce (14) pezas por cazador e día distribuídas da forma seguinte: O número de autorizacións especiais a emitir por cada pais e día hábil é de oitenta. A caza permítese unicamente aos cazadores que estean en posesión da licenza de caza de Galicia e que obteñan a autorización especial diaria de caza para o río Miño, emitida pola Comandancia Naval do Miño. As inscricións serán individuais. As inscricións para os días de caza, con vista a obtención das respectivas autorizacións especiais diarias, efectuaranse directamente na Comandancia Naval do Miño, en Tui, ou no Destacamento Naval de Camposancos, a partir do xoves 1 de outubro de 2015, de luns a xoves de 09:30 a 13:30 e venres de 09:30 a 13:00. Para outorgar as autorizacións especiais de caza terase en conta a orde de entrada das respectivas inscricións. A documentación a presentar será fotocopias compulsadas de documentos orixinais que tamén presentaranse para o seu cotexo. Ditos documentos serán os seguintes: É obrigatoria a devolución da autorización especial diaria co rexistro das pezas abatidas, na Comandancia Naval do Miño, en Tui, ou no Destacamento Naval de Camposancos. A non devolución da autorización especial diaria cos resultados das pezas abatidas antes das 13:30 horas do día seguinte á xornada de caza, así como a non recollida da autorización especial de caza antes das 13:30 horas da véspera da xornada de caza, implicará a non emisión de novas autorizacións diarias de caza. O cazador ten a obriga de ir anotando no dorso da autorización especial diaria as pezas abatidas por especie e os lugares onde se abateron. Se no momento da inspección o cazador non tivera anotadas as especies abatidas ou o lugar onde se abateron, cancelaránselle as autorizacións especiais de caza solicitadas. Permítese o exercicio da caza nas augas internacionais do Río Miño e as súas illas nas modalidades dó salto, a espera e con aves de cetrería, coas seguintes limitacións: Prohíbese o emprego de chumbo na munición en cumprimento da lei 42/2007 de 13 de decembro sobre patrimonio natural e biodiversidade. Só se permite a utilización de embarcacións nas esperas e para o traslado a estes lugares. Nos traslados as armas irán enfundadas e co seguro posto. En cada embarcación deportiva só poderá haber un máximo de dous armas. Prohíbese a utilización de embarcacións para perseguir a caza e disparar sen que o motor estea apagado e a embarcación fondeada, atracada ou amarrada. A galiñola negra (Fulica atra) e a arcea (Scolopax rusticola) só poderán cazarse na modalidade dó salto. Coma desenvolvemento do punto 2. do artigo 2. do Regulamento de Caza do T. I. R. M., queda prohibido o exercicio da caza nas zonas utilizadas como fondeaderos no río Miño. A autoridade de Mariña de calquera dos dous países que tivera coñecemento dunha infracción a esta normativa cometida por individuo ou barco do pais veciño, participarao á autoridade de Mariña da nacionalidade do transgresor. Se a transgresión se cometese na marxe da nación veciña e o transgresor fuxise ao seu pais ou fose detido no río durante a fuga, a autoridade do pais do infractor comunicará á do outro pais a providencia que se tivera adoptado. Competerá ás autoridades de Mariña designadas para ó río Miño, en relación cos seus súbditos das súas nacións respectivas, a denuncia das infraccións da presente normativa para que sexan sancionadas de acordo coas normas de procedemento de cada un dos dous países.9.1. As infraccións ao disposto na presente normativa serán sancionadas de acordo coa lei do pais no que ocorra a infracción. No caso de que a infracción sexa practicada no T. I. R. M. ou nas illas mencionadas no punto 1.3 aplicarase o procedemento definido nos puntos 8.1 e 8.2. 9.2. Cando a infracción se cometa nunha embarcación adherida a terra firme ou tan próxima a esta que sexa posible pasar a bordo a pé enxuto, a embarcación e os seus tripulantes quedarán suxeitos á xurisdición da autoridade do pais en cuxo territorio se encontren. Recórdase a obriga de ser respectuoso coa natureza, non deixando resto algún, incluíndo as vainas dos cartuchos utilizados no exercicio da caza, acto que sancionarase segundo a normativa en vigor. Os cazadores incrementaran as medidas de precaución cara os peóns e usuarios das ecopistas/ciclovías, prestando especial atención, pola súa perigosidade, a disparar en sentido dende o río cara a marxe en toda a zona permitida de caza e especialmente nas áreas onde ha ciclovías/ecopistas. Santiago de Compostela, a 19 de agosto de 2015.—A David Daniel Violette Diez de la Cortina Sanjeronimo, Maria Elva Orzaes Benguigui.